
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1916 


25 Οκτωβρίου 1999 


ΑΠΟΦΑΣΕΙ Σ 

Αριθ. 496 

Έγκριση του Υπηρεσιακού Οργανισμού της ΕΘΕΛ Α.Ε. 

ΟΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 6, παρ. 15 του Ν. 2669/98 «Ορ¬ 
γάνωση και λειτουργία των Αστικών Συγκοινωνιών στην πε¬ 
ριοχή Αθηνών - Πειραιώς και Περιχώρων» (ΦΕΚ 283Α'). 

2. Την 81/23.6.99 απόφαση του Δ.Σ. της ΕΘΕΛ Α.Ε. (πρακτι¬ 
κό 10/23.6.99) με την οποία εγκρίθηκε ο Υπηρεσιακός Οργα¬ 
νισμός της ΕΘΕΛ και την 679/99 του Δ.Σ. του Ο.Α.Σ.Α. με την 
οποία επικυρώθηκε αυτός. 

3. Το 4521/20.7.99 έγγραφο του ΟΑΣΑ με το οποίο υπεβλή¬ 
θη προς έγκριση ο Υπηρεσιακός Οργανισμός της ΕΘΕΛ Α.Ε. 

4. Τις διατάξεις του άρθρου 1 παρ. 4 του Ν. 2175/93 «Οργά¬ 
νωση ενιαίου φορέα Αστικών Συγκοινωνιών στις περιοχές Α¬ 
θηνών - Πειραιώς και Περιχώρων και άλλες διατάξεις» (ΦΕΚ 
21 ΙΑ). 

5. Την 7687/94 απόφαση του Νομάρχη Πειραιά με την ο¬ 
ποία δόθηκε η άδεια σύστασης της Ανώνυμης Εταιρείας με 
την επωνυμία «ΑΝΩΝΥΜΗ ΣΥΓΚΟΙΝΩΝΙΑΚΗ ΕΤΑΙΡΙΑ ΘΕΡ¬ 
ΜΙΚΩΝ ΛΕΩΦΟΡΕΙΩΝ ΕΘΕΛ Α.Ε.» (τ. Α.Ε. και Ε.Π.Ε. 
4367/21.7.94). 

6. Τις διατάξεις του άρθρου 29Ατου Ν. 1558/85 (Α' 137) ό¬ 
πως προστέθηκε το άρθρο αυτό με το άρθρο 27 του Ν. 
2081/92 (Α' 154) όπως τροποποιήθηκε με το άρθρο 1 του Ν. 
2469/97. 

7. Το γεγονός ότι από τις διατάξεις της απόφασης αυτής δεν 
προκαλείται δαπάνη σε βάρος του προϋπολογισμού του Ο¬ 
ΑΣΑ ή της ΕΘΕΛ, αποφασίζουμε: 

Εγκρίνουμε τον Υπηρεσιακό Οργανισμό της ΕΘΕΛ Α. Ε. ο ο¬ 
ποίος έχει ως εξής: 

ΚΕΦΑΛΑΙΟ I 

Εισαγωγή 
Άρθρο 1 

Αντικείμενο του Υπηρεσιακού Οργανισμού. 

Αντικείμενο του Υπηρεσιακού Οργανισμού είναι η θεσμοθέ¬ 
τηση της οργανωτικής διάρθρωσης της Εταιρείας, η περι¬ 
γραφή των αρμοδιοτήτων των οργανωτικών Μονάδων και ο 
προσδιορισμός των οργανικών θέσεων εργασίας του προσω¬ 
πικού. 


Άρθρο 2 
Ορισμοί 

1. Διοικητική ενότητα είναι ένα σύνολο εργαζομένων και μέ¬ 
σων που τίθενται στην διάθεσή τους, το οποίο διοικείται από 
έναν προϊστάμενο, έχει δεδομένο σκοπό και δεδομένες αρμο¬ 
διότητες και εξουσιοδοτήσεις για την επίτευξη του σκοπού. 

2. Οργανωτική Μονάδα είναι ένα σύνολο διοικητικών ενοτή¬ 
των, το οποίο έχει ένα προϊστάμενο και υπάγεται απ’ ευθείας 
στις Γενικές Δ/νσεις ή την Διοίκηση της Εταιρείας. 

ΚΕΦΑΛΑΙΟ II 

Διάρθρωση - Αρμοδιότητες 
Άρθρο 3 

Διάρθρωση των Γενικών Διευθύνσεων 

1. ΓΕΝΙΚΗ ΔΙΕΥΘΥΝΣΗ ΑΝΘΡΩΠΙΝΟΥ ΔΥΝΑΜΙΚΟΥ & ΠΟ¬ 
ΡΩΝ 

1.1 Διεύθυνση Διοικητικών Υπηρεσιών. 

1.2 Διεύθυνση Οικονομικών Υπηρεσιών. 

1.3 Τμήμα Μηχανογράφησης 

2. ΓΕΝΙΚΗ ΔΙΕΥΘΥΝΣΗ ΥΠΟΣΤΗΡΙΞΗΣ 

2.1 Διεύθυνση Τεχνικών Υπηρεσιών. 

2.2 Διεύθυνση Προμηθειών 

2.3 Διεύθυνση Επισκευαστικής Βάσης. 

3. ΓΕΝΙΚΗ ΔΙΕΥΘΥΝΣΗ ΠΑΡΑΓΩΓΗΣ 

3.1 Διεύθυνση Εκμετάλλευσης Δικτύου 

3.2 - 3.6 Διευθύνσεις Αμαξοστασίων. 

4. Απ’ ευθείας στην Διοίκηση υπάγονται: 

4.1 Διεύθυνση Νομικής Υποστήριξης 

4.2 Υπηρεσία Προστασίας και Πρόληψης. 

4.3 Σώμα Επιθεωρητών. 

4.4 Γραμματεία της Διοίκησης. 

Άρθρο 4 

Διάρθρωση των Οργανωτικών Μονάδων 

1. ΔΙΕΥΘΥΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ 

1.1 Τμήμα Κεντρικής Γραμματείας 

1.2 Τμήμα Προσωπικού. 

1.3 Τμήμα Πειθαρχικού Ελέγχου. 

1.4 Τμήμα Οργάνωσης και Εκπαίδευσης 

2. ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ 

2.1 Τμήμα Λογιστηρίου. 

2.2 Τμήμα Ενταλμάτων και Γραμματίων 

2.3 Τμήμα Μισθοδοσίας 

2.4 Τμήμα Προγραμματισμού και Ελέγχου. 

3. ΤΜΗΜΑ ΜΗΧΑΝΟΓΡΑΦΗΣΗΣ 

4. ΔΙΕΥΘΥΝΣΗ ΕΚΜΕΤΑΛΛΕΥΣΗΣ ΔΙΚΤΥΟΥ. 

4.1 Τμήμα Προγραμματισμού Συγκοινωνιακού Έργου 

4.2 Τμήμα Εκτέλεσης Συγκοινωνιακού Έργου 

4.3 Τμήμα Εμπορικής Εκμετάλλευσης Δικτύου 

4.4 Τμήμα Κομίστρου 

5. ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 

5.1 Τμήμα Μελετών και Τεκμηρίωσης 

5.2 Τμήμα Υποστήριξης Προμηθειών 

5.3 Τ μήμα Εγκαταστάσεων. 

5.3.1 Συνεργείο Συντήρησης Εγκαταστάσεων 

5.4 Τμήμα Ασφαλιστικής Κάλυψης. 

5.5 Τμήμα Κεντρικής Αποθήκης. 

6. ΔΙΕΥΘΥΝΣΗ ΠΡΟΜΗΘΕΙΩΝ 

6.1 Τμήμα Εφοδιασμού 

6.2 Τμήμα Αγορών 

6.3 Τμήμα Εκποιήσεων 

7. ΔΙΕΥΘΥΝΣΗ ΕΠΙΣΚΕΥΑΣΕΚΗΣ ΒΑΣΗΣ 

7.1 Τμήμα Διοικητικής Υποστήριξης. 

7.2 Τμήμα Προγραμματισμού Επισκευών. 

7.2.1 Γραφείο Αποθήκης 

7.3 Υποδιεύθυνση Αμαξοποιείου. 

7.3.1 Τμήμα Αμαξοποιείου. 

7.3.1.1 Συνεργείο Σκελετού και Φανοποιείας. 

7.3.1.2 Συνεργείο Βαφής και Διακόσμησης. 

7.3.2 Τμήμα Υλικού Θέσης. 

7.4 Υποδιεύθυνση Συγκροτημάτων. 

7.4.1 Τμήμα Μηχανικών Συγκροτημάτων. 

7.4.1.1 Συνεργείο Μεγάλων Συγκροτημάτων. 

7.4.1.2 Συνεργείο Μηχανουργείου. 

7.4.2 Τμήμα Ηλεκτρικών και Ηλεκτρονικών Επισκευών. 

7.4.2.1 Συνεργείο Ηλεκτρικών Επισκευών. 

7.4.2.2 Συνεργείο Ηλεκτρονικών Επισκευών. 

8. ΔΙΕΥΘΥΝΣΗ ΑΜΑΞΟΣΤΑΣΙΟΥ 

8.1 Τμήμα Διοικητικής Υποστήριξης. 

8.2 Υποδιεύθυνση Κίνησης. 

8.2.1 Τμήμα Προγραμματισμού. 

8.2.2 Τμήμα Ελέγχου. 

8.3 Υποδιεύθυνση Τεχνικής Υποστήριξης. 

8.3.1 Τμήμα Προγραμματισμού Συντήρησης. 

8.3.1.1 Γ ραφείο Αποθήκης 

8.3.2 Τμήμα Συντήρησης και Επισκευών. 

8.3.2.1 Συνεργείο Επισκευών. 

8.3.2.2 Συνεργείο Προληπτικής Συντήρησης. 

8.3.2.3 Συνεργείο Αμαξωμάτων. 

8.3.2.4 Συνεργείο Ηλεκτρολογείου. 

8.3.2.5 Συνεργείο Μηχανουργείου. 

8.3.2.6 Συνεργείο Μηχανικών Μερών. 

ΠΑΡΑΤΗΡΗΣΗ: Στο Α/Σ Μπραχαμίου λόγω μικρού μεγέ¬ 
θους α) τα Τμήματα υπάγονται απ' ευθείας στον Διευθυντή 
του Αμαξοστασίου (Α/Σ) χωρίς την ενδιάμεση ύπαρξη των Υ¬ 
ποδιευθυντών, 

β) εκ των προϊσταμένων Συνεργείου υφίστανται ο Προϊστά¬ 
μενος Συνεργείου επισκευών και ο Προϊστάμενος Αμαξοποι¬ 
είου σε πρωινή βάση. 

9. ΔΙΕΥΘΥΝΣΗ ΝΟΜΙΚΗΣ ΥΠΟΣΤΗΡΙΞΗΣ 

10. ΥΠΗΡΕΣΙΑ ΠΡΟΣΤΑΣΙΑΣ ΚΑΙ ΠΡΟΛΗΨΗΣ 

11. ΣΩΜΑ ΕΠΙΘΕΩΡΗΤΩΝ 

12. ΓΡΑΜΜΑΤΕΙΑ ΤΗΣ ΔΙΟΙΚΗΣΗΣ 

Άρθρο 5 
Αρμοδιότητες 

Η περιγραφή των αρμοδιοτήτων του παρόντος άρθρου εί¬ 
ναι ενδεικτική και όχι περιοριστική. 


1. ΔΙΕΥΘΥΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ 

1.1 ΤΜΗΜΑ ΚΕΝΤΡΙΚΗΣ ΓΡΑΜΜΑΤΕΙΑΣ 

• Η τήρηση των διαδικασιών Κεντρικής Γραμματείας της Ε¬ 
ταιρείας. 

• Η φροντίδα καθαριότητας και τήρησης των μέτρων α¬ 
σφαλείας των Κεντρικών Γ ραφείων. 

• Η φροντίδα για την στέγαση και εφοδιασμό των Κεντρι¬ 
κών Οργανωτικών Μονάδων με εξοπλισμό γραφείου. Η τήρη¬ 
ση σχετικού αρχείου. 

• Ο χειρισμός θεμάτων πολιτικής σχεδίασης έκτατης ανά¬ 
γκης και η διεκπεραίωση και διαφύλαξη της διαβαθμισμένης 
αλληλογραφίας της Εταιρείας. 

• Η συγκέντρωση, φύλαξη και παράδοση στους δικαιού¬ 
χους των απωλεσθέντων και ευρεθέντων στα λεωφορεία. 

1.2 ΤΜΗΜΑ ΠΡΟΣΩΠΙΚΟΥ 

• Η τήρηση των διαδικασιών διαχείρισης του προσωπικού, 
δηλ. πρόσληψη, τοποθέτηση, μετάθεση, προαγωγή, συντα- 
ξιοδότηση, αξιολόγηση κ.λ.π. 

• Η γραμματειακή υποστήριξη των Συλλογικών Οργάνων, 
Επιτροπών και Συμβουλίων. 

• Η τήρηση και ενημέρωση των Μητρώων προσωπικού και 
των ατομικών φακέλλων. 

• Η πρόβλεψη για τις ανάγκες προσλήψεων. 

• Η παρακολούθηση της εφαρμογής του Γ ενικού Κανονι¬ 
σμού Προσωπικού η επεξεργασία οδηγιών εφαρμογής του 
και η εισήγηση για ενδεχόμενες αλλαγές του. Η παρακολού¬ 
θηση της εφαρμογής της Γ ενικής Εργατικής Νομοθεσίας και 
των Συλλογικών Συμβάσεων Εργασίας και η επεξεργασία 
σχετικών οδηγιών. 

• Η παρακολούθηση των μεταβολών του προσωπικού, η τή¬ 
ρηση κατάστασης προσωπικού, ανά Μονάδα και η ενημέρω¬ 
ση της ΔΟΥ για τη ν μισθοδοσία του Π ροσωπικού. 

• Η ευθύνη χορήγησης των δελτίων υπηρεσιακής ταυτότη¬ 
τας και η έκδοση παραστατικών χορήγησης διαφόρων ειδών 
στο προσωπικό. 

1.3 ΤΜΗΜΑ ΠΕΙΘΑΡΧΙΚΟΥ ΕΛΕΓΧΟΥ 

• Η μέριμνα για την συγκρότηση, την λειτουργία και την α¬ 
νακοίνωση των αποφάσεων των Πειθαρχικών Συμβουλίων και 
επιτροπών που προβλέπονται από τον Γεν. Κανονισμό Προ¬ 
σωπικού. 

• Η παρακολούθηση και εφαρμογή των Πειθαρχικών Δια¬ 
τάξεων του Γεν. Κανονισμού. 

• Η φροντίδα για την κίνηση της πειθαρχικής διαδικα¬ 
σίας, η παραπομπή αρμοδίως των πειθαρχικών υποθέσεων 
για εκδίκαση, η τήρηση αρχείου των πειθαρχικών ποινών 
του προσωπικού και η παρακολούθηση της έκτισης των ποι¬ 
νών. 

1.4 ΤΜΗΜΑ ΕΚΠΑΙΔΕΥΣΗΣ ΚΑΙ ΟΡΓΑΝΩΣΗΣ 

• Η συγκέντρωση και επεξεργασία των Εκπαιδευτικών ανα¬ 
γκών των Οργανωτικών Μονάδων. Η σύνταξη ετησίων και ε¬ 
κτάκτων Εκπαιδευτικών προγραμμάτων. 

• Η αναζήτηση πόρων για την χρηματοδότηση των Εκπαι¬ 
δευτικών προγραμμάτων. 

• Η διοικητική υποστήριξη των εκπαιδευτικών προγραμμά¬ 
των και η ευθύνη για το εκπαιδευτικό υλικό της Εταιρείας. 

• Η διαχείριση θεμάτων σχετικών με την εφαρμογή του Υ¬ 
πηρεσιακού Οργανισμού καθώς και γενικών οργανωτικών θε¬ 
μάτων. 

2. ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ 

2.1 ΤΜΗΜΑ ΛΟΓΙΣΤΗΡΙΟΥ 

• Η τήρηση των επίσημων λογιστικών βιβλίων, η σύνταξη 
του ετησίου Ισολογισμού και του Λογαριασμού Αποτελεσμά¬ 
των Χρήσεως της Εταιρείας. 

• Η διενέργεια των τακτικών και εκτάκτων απογραφών και 
η τήρηση των φορολογικών και ασφαλιστικών υποχρεώσεων. 

2.2 ΤΜΗΜΑ ΕΝΤΑΛΜΑΤΩΝ ΚΑΙ ΓΡΑΜΜΑΤΙΩΝ 

• Η σύνταξη των ταμειακών προγραμμάτων, η παρακολού¬ 
θηση της εκτέλεσής τους, η λογιστική παρακολούθηση χρη¬ 
ματοδότησης των προϋπολογισμών λειτουργίας και επενδύ¬ 
σεων, και η έγκαιρη επισήμανση των αποκλίσεων και ταμεια¬ 
κών προβλημάτων. 

• Η εφαρμογή και συντήρηση συστήματος Αναλυτικής Λο¬ 
γιστικής. 

• Η παρακολούθηση των συμβάσεων από οικονομικής 
πλευράς. 

• Η τήρηση των βιβλιαρίων καταθέσεων και η ευθύνη για 
την έκδοση ενταλμάτων πληρωμών και επιταγών. 

• Η ευθύνη για την συγκέντρωση των εισπράξεων, την κα¬ 
τάθεσή τους στις Τράπεζες και την πραγματοποίηση αναλή¬ 
ψεων. 

• Οι τακτικές και έκτατες πληρωμές στο προσωπικό και σε 
τρίτους. 

• Η καθημερινή συμφωνία του υπολοίπου του ταμείου σε 
συνεργασία με το τμήμα Λογιστηρίου. Η σύνταξη ημερήσιου 
ταμειακού Ισολογισμού. 

2.3 ΤΜΗΜΑ ΜΙΣΘΟΔΟΣΙΑΣ 

• Η έκδοση της μισθοδοσίας του προσωπικού και ο έλεγχος 
της ορθότητάς της. Η παρακολούθηση εφαρμογής των Σ.Σ. Ε. 
και της Εργατικής Νομοθεσίας ως προς την μισθοδοσία. 

• Η τήρηση και συμφωνία των ατομικών και συγκεντρωτι¬ 
κών λογαριασμών προκαταβολών, δανείων, πιστωτικών και 
χρεωστικών υπολοίπων του προσωπικού. 

• Η σύνταξη οδηγιών προς τις αρμόδιες διοικητικές ενότη¬ 
τες των Αμαξοστασίων και της Επισκευαστικής Βάσης και η 
συνεργασία μαζί τους για την έκδοση και έλεγχο της μισθο¬ 
δοσίας, την παρακολούθηση των ασθενειών, τον προσδιορι¬ 
σμό των επιδομάτων κ.λ.π. 

2.4 ΤΜΗΜΑ ΠΡΟΓΡΑΜΜΑΤΙΣΜΟΥ ΚΑΙ ΕΛΕΓΧΟΥ 

• Η τήρηση των διαδικασιών σύνταξης των Στρατηγικών και 
Επιχειρησιακών Σχεδίων και των Προγραμμάτων Δράσης. Η 
παρακολούθηση της πορείας τους, η επισήμανση των απο¬ 
κλίσεων και η εισήγηση διορθωτικών κινήσεων. 

• Η τήρηση των διαδικασιών σύνταξης και η παρακολούθη¬ 
ση των Συμβολαίων Διαχείρισης. Η Αξιολόγηση της πορείας 
τους και η εισήγηση περί ενδεχομένων αναθεωρήσεών τους. 

• Η σύνταξη και η παρακολούθηση των Ετησίων Προϋπολο¬ 
γισμών Εκμετάλλευσης και Επενδύσεων. Η αναζήτηση χρημα¬ 
τοδοτικών πόρων και η διαχείριση των σχετικών θεμάτων. 

• Η επεξεργασία και ανάπτυξη εργαλείων για την παρακο¬ 
λούθηση της συνολικής πορείας της Εταιρείας, (κοστολόγηση, 
προϋπολογισμοί ανά Αμαξοστάσιο κλπ). Η υποστήριξη των ορ¬ 
γανωτικών μονάδων για την εφαρμογή τους. 

3. ΤΜΗΜΑ ΜΗΧΑΝΟΓΡΑΦΗΣΗΣ 

• Η ευθύνη για την ανάπτυξη, εφαρμογή και βελτίωση των 
συστημάτων Πληροφορικής της Εταιρείας. 

• Η υποστήριξη των χρηστών των κεντρικών και αποκε¬ 
ντρωμένων εφαρμογών. 

• Η τήρηση των κεντρικών διαδικασιών χειρισμού των συ¬ 
στημάτων. Η συντήρηση του εξοπλισμού. 

4. ΔΙΕΥΘΥΝΣΗ ΕΚΜΕΤΑΛΛΕΥΣΗΣ ΔΙΚΤΥΟΥ 

4.1 ΤΜΗΜΑ ΠΡΟΓΡΑΜΜΑΤΙΣΜΟΥ ΣΥΓΚΟΙΝΩΝΙΑΚΟΥ ΕΡ¬ 
ΓΟΥ 

• Η συνεργασία με τον ΟΑΣΑ και τα Αμαξοστάσια για την 
σύνταξη των προγραμμάτων δρομολόγησης. 

• Η συνεργασία με τα Αμαξοστάσια για την υποβολή στον 
ΟΑΣΑ προτάσεων τροποποίησης της δρομολόγησης. 

• Η σύνταξη μονίμων οδηγιών προς τα Αμαξοστάσια για την 
επάνδρωση των βαρδιών και την διαχείριση των οδηγών. 

Ο έλεγχος εφαρμογής τους, η ενημέρωση της Γενικής Διεύ¬ 
θυνσης Παραγωγής και η εισήγηση διορθωτικών παρεμβάσεων. 


• Η διαμόρφωση δεικτών απόδοσης του συγκοινωνιακού 
έργου, η παρακολούθηση και η αξιολόγησή τους σε συνερ¬ 
γασία με τα Αμαξοστάσια. 

• Η τήρηση αρχείου του δικτύου, η διαρκής ενημέρωσή του 
και η υποβολή προτάσεων για την βελτίωση του δικτύου. 

4.2 ΤΜΗΜΑ ΕΚΤΕΛΕΣΗΣ ΣΥΓΚΟΙΝΩΝΙΑΚΟΥ ΕΡΓΟΥ 

• Ο προγραμματισμός της εργασίας των σταθμαρχών και 
των εποπτών. 

• Ο συντονισμός, ο έλεγχος και η εποπτεία της εκτέλεσης 
του συγκοινωνιακού έργου. 

• Η καθοδήγηση των εποπτών και σταθμαρχών για την α¬ 
ντιμετώπιση εκτάκτων καταστάσεων. 

• Η συγκέντρωση και στατιστική επεξεργασία των παρα¬ 
στατικών των εποπτών και σταθμαρχών και των απολογιστι¬ 
κών δελτίων των Αμαξοστασίων. 

4.3 ΤΜΗΜΑ ΕΜΠΟΡΙΚΗΣ ΕΚΜΕΤΑΛΛΕΥΣΗΣ ΔΙΚΤΥΟΥ 

• Η διαχείριση των θεμάτων όλωντων διαφημίσεων είτε στα 
λεωφορεία είτε στις εγκαταστάσεις του δικτύου. Η σύνταξη 
και παρακολούθηση των σχετικών συμβάσεων. 

• Η διαχείριση των θεμάτων πληροφόρησης του κοινού σε 
συνεργασία με τον ΟΑΣΑ. 

• Η διαχείριση των παραπόνων του κοινού και των συναφών 
θεμάτων του Χάρτη Υποχρεώσεων προς τον Καταναλωτή. Η 
ενημέρωση του τμήματος Πειθαρχικού Ελέγχου της ΔΔΥ στις 
περιπτώσεις που ανακύπτουν θέματα πειθαρχικού ελέγχου. 

4.4 ΤΜΗΜΑ ΚΟΜΙΣΤΡΟΥ 

• Η διοίκηση και ο έλεγχος του κυκλώματος διάθεσης του 
κομίστρου. 

• Η συγκέντρωση των εισπράξεων και η απόδοσή τους στην 
Δ.Ο.Υ 

• Ο προγραμματισμός εργασίας των ελεγκτών κομίστρου. 
Η υποβολή εκθέσεων για τα ευρήματα του ελέγχου. 

• Η διεκπεραίωση των διαδικασιών επιβολής και είσπραξης 
του προστίμου στους παραβάτες. 

ΠΑΡΑΤΗΡΗΣΗ: Στο βαθμό που ο ΟΑΣΑ θα αναλαμβάνει τις 
σχετικές διαδικασίες το τμήμα θα συρρικνώνεται αντιστοίχως 
ή και θα καταργηθεί. 

5. ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 

5.1 ΤΜΗΜΑ ΜΕΛΕΤΩΝ ΚΑΙ ΤΕΚΜΗΡΙΩΣΗΣ 

• Η επεξεργασία και εισήγηση πολιτικών τεχνικής υποστήρι¬ 
ξης του στόλου. Η διαμόρφωση αντιστοίχων δεικτών, η παρα¬ 
κολούθηση τους σε συνεργασία με τα Αμαξοστάσια και την Ε- 
πισκευασπκή Βάση και η αξιολόγησή τους. 

• Η διαμόρφωση μονίμων οδηγιών για την εφαρμογή της ι- 
σχύουσας πολιτικής τεχνικής υποστήριξης και ο έλεγχος ε¬ 
φαρμογής τους. 

• Η ενημέρωση των Γενικών Διευθύνσεων Υποστήριξης και 
Παραγωγής για την απόδοση της Τεχνικής Υποστήριξης των 
Αμαξοστασίων και της Επισκευαστικής Βάσης. Η εισήγηση 
διορθωτικών παρεμβάσεων. 

• Η σύνταξη προδιαγραφών των λεωφορείων, του μηχανο¬ 
λογικού και ηλεκτρολογικού εξοπλισμού, των ανταλλακτικών 
και υλικών, του εσωτερικού και εξωτερικού καθαρισμού των 
λεωφορείων κλπ. 

• Η μελέτη θεμάτων εφαρμογής νέων τεχνολογικών και ο 
προσδιορισμός των γενικών και ειδικών εκπαιδευτικών ανα¬ 
γκών του τεχνικού προσωπικού. 

• Η ανάπτυξη ή συμβολή στην ανάπτυξη συστήματος κο¬ 
στολόγησης και προτύπων χρόνων των επισκευών, η παρακο¬ 
λούθηση και ανάλυση του κόστους των επισκευών. 

• Η πραγματοποίηση εργαστηριακών ελέγχων, η συνεχής 
παρακολούθηση της κατάστασης των ελαιολιπαντικών, η τή¬ 
ρηση σχετικού αρχείου και η επισήμανση και προειδοποίηση 
για την εμφάνιση ανησυχητικών φαινομένων, που προκύ¬ 
πτουν από τους εργαστηριακούς ελέγχους. 

5.2 ΤΜΗΜΑ ΥΠΟΣΤΗΡΙΞΗΣ ΠΡΟΜΗΘΕΙΩΝ 

• Η συντήρηση και ανάπτυξη του υφισταμένου συστήματος 
Κωδικοποίησης ανταλλακτικών και υλικών και η τήρηση του 
αρχείου κωδικοποίησης των λεωφορείων. 

• Η προτυποποίηση του χρησιμοποιούμενου υλικού σε συ¬ 
νεργασία με το Τμήμα Μελετών και Τεκμηρίωσης. 

• Ο έλεγχος των Αμαξοστασίων και της Επισκευαστικής Βά¬ 
σης ως προς την χρησιμοποίηση εγκεκριμένων ή μη υλικών. Η 
ενημέρωση των Γενικών Διευθύνσεων Υποστήριξης και Πα¬ 
ραγωγής. 

• Η παρακολούθηση του ύψους των αποθεμάτων, η δια¬ 
μόρφωση αποθεμάτων ασφάλειας και η ευθύνη για τις διακι¬ 
νήσεις μεταξύ των αποθεμάτων των Αμαξοστασίων και της Ε- 
πισκευαστικής Βάσης για κάλυψη τακτικών ή έκτατων ανα¬ 
γκών. 

• Η εισήγηση Πολιτικής Διαχείρισης Αποθεμάτων με βάση 
τις ανάγκες των Οργανωτικών Μονάδων. 

• Η φροντίδα για την κάλυψη αναγκών σε υλικά που δεν έ¬ 
χουν προβλεφθεί στον ετήσιο προγραμματισμό. 

• Η συνεργασία με την Δ.Ο.Υ. για τις τακτικές και έκτακτες 
απογραφές και τον έλεγχο των αποτελεσμάτων τους. 

5.3 ΤΜΗΜΑ ΕΓΚΑΤΑΣΤΑΣΕΩΝ 

• Η τήρηση μητρώου της ακίνητης περιουσίας της επιχεί¬ 
ρησης και αρχείου σχετικών σχεδίων (τοπογραφικών κ.λ.π.) 

• Η σύνταξη προδιαγραφών και μελετών νέων έργων και 
έργων συντήρησης και βελτίωσης των υφισταμένων κτιρίων 
και εγκαταστάσεων. 

• Η τήρηση των διαδικασιών ανάθεσης μελετών και έργων. 

• Η επίβλεψη των εκτελουμένων νέων έργων ή έργων συ¬ 
ντήρησης των υφισταμένων κτηρίων και μελετών και εγκατα¬ 
στάσεων. 

5.3.1. ΣΥΝΕΡΓΕΙΟ ΣΥΝΤΗΡΗΣΗΣ ΕΓΚΑΤΑΣΤΑΣΕΩΝ 

• Η εκτέλεση των έργων συντήρησης και βελτίωσης των ε¬ 
γκαταστάσεων της Εταιρείας, που γίνονται με ίδια μέσα. 

• Η διαχείριση θεμάτων παροχών από τα δημόσια δίκτυα 
(τηλέφωνα, ύδρευση, κ.λ.π.) 

5.4 ΤΜΗΜΑ ΑΣΦΑΛΙΣΤΙΚΗΣ ΚΑΛΥΨΗΣ 

• Η διαχείριση όλων των θεμάτων ασφαλιστικής κάλυψης 
της κινητής και ακίνητης περιουσίας της εταιρείας. 

• Η σύνταξη και παρακολούθηση των σχετικών συμβάσε¬ 
ων, η αποστολή των ασφαλιστηρίων στις οργανωτικές μονά¬ 
δες, η ευθύνη για την έγκαιρη έκδοση των Δελτίων Εκτίμησης 
Ζημιών και η ενημέρωση της ΔΟΥ για την είσπραξη των απο¬ 
ζημιώσεων. 

• Η στατιστική παρακολούθηση των ατυχημάτων, η ανάλυ¬ 
ση των αιτιών και η υποβολή περιοδικών εκθέσεων στις Γ ενι¬ 
κές Διευθύνσεις Υποστήριξης και Παραγωγής. 

5.5 ΤΜΗΜΑ ΚΕΝΤΡΙΚΗΣ ΑΠΟΘΗΚΗΣ 

• Η φυσική τήρηση των αποθεμάτων της Κ. Αποθήκης και η 
τήρηση των αρχείων τους. 

• Η τήρηση των διαδικασιών παραλαβής των μαζικών προ¬ 
μηθειών, της εισαγωγής τους στην Κ. Αποθήκη και της τρο¬ 
φοδότησης με υλικά των αποθηκών των Περιφ. Διευθύνσεων. 

• Η συμμετοχή στις ετήσιες τακτικές απογραφές και η διε¬ 
νέργεια εκτάκτων. 

• Η ασφάλεια του προσωπικού, η συντήρηση του εξοπλι¬ 
σμού και η καθαριότητα των χώρων. 

6. ΔΙΕΥΘΥΝΣΗ ΠΡΟΜΗΘΕΙΩΝ 

6.1 ΤΜΗΜΑ ΕΦΟΔΙΑΣΜΟΥ 

• Η σύνταξη και υποβολή προς έγκριση του Ενιαίου Προ¬ 
γράμματος Προμηθειών. Η υποβολήτου στα αρμόδια Υπουρ¬ 
γεία και η συγκέντρωση των απολογιστικών στοιχείων. 

• Η σύνταξη διακυρήξεων για εγχώριους ή διεθνείς διαγω¬ 
νισμούς προμηθειών και η μέριμνα για την διεξαγωγή και ο¬ 
λοκλήρωση των αντιστοίχων διαγωνισμών. Η σύνταξη των 


συμβάσεων, ο έλεγχος και η προώθησή των παραστατικών 
και τιμολογίων για πληρωμή. 

• Η τήρηση των διαδικασιών εισαγωγής ανταλλακτικών και 
υλικών από το εξωτερικό. 

6.2 ΤΜΗΜΑ ΑΓΟΡΩΝ 

• Ο χειρισμός των θεμάτων προμήθειας υλικών ή υπηρε¬ 
σιών που γίνονται με πρόχειρους διαγωνισμούς ή απλή συλ¬ 
λογή προσφορών. 

• Η ευθύνη για την συγκρότηση και λειτουργία των αντι¬ 
στοίχων επιτροπών. 

• Η ανάθεση των παραγγελιών, ο έλεγχος και η προώθηση 
των παραστατικών και τιμολογίων για πληρωμή. 

• Η προεκτίμηση της δαπάνης των αναγκών σε υλικά, η υ¬ 
πόδειξη προμηθευτών και των προβλεπομένων διαδικασιών 
Προμήθειας από τον Κανονισμό Προμηθειών. 

6.3 ΤΜΗΜΑ ΕΚΠΟΙΗΣΕΩΝ 

• Η καταγραφή και παρακολούθηση του προς εκποίηση υ¬ 
λικού. Η τήρηση των διαδικασιών χαρακτηρισμού του. 

• Η σύνταξη των διακηρύξεων, η διενέργεια των διαγωνι¬ 
σμών, ο χειρισμός των διακανονισμών και η σύνταξη των συμ¬ 
βάσεων. 

• Η παρακολούθηση της εκτέλεσης των συμβάσεων και των 
διαδικασιών εισπράξεων. 

7. ΔΙΕΥΘΥΝΣΗ ΕΠΙΣΚΕΥΑΣΤΙΚΗΣ ΒΑΣΗΣ (Ε.Β.) 

7.1 ΤΜΗΜΑ ΔΙΟΙΚΗΤΙΚΗΣ ΥΠΟΣΤΗΡΙΞΗΣ 

• Η παρακολούθηση της τήρησης των διατάξεων του Γενι¬ 
κού Κανονισμού Προσωπικού, του Υπηρεσιακού Οργανι¬ 
σμού, του Κανονισμού Ωρών Εργασίας και Ανάπαυσης και γε¬ 
νικά των Κανονιστικών Αποφάσεων της Διοίκησης και της Ερ¬ 
γατικής Νομοθεσίας. 

• Ο προγραμματισμός εργασίας και αδειών του προσωπι¬ 
κού της Ε/Β σε συνεργασία με τους Προϊσταμένους των τμη¬ 
μάτων. Ο έλεγχος των παρουσιών, των ασθενειών και της τή- 
ρησηςτων προγραμμάτων χορήγησης αδειών. Η καταγραφή 
της εργασιακής εικόνας του προσωπικού και η προώθηση των 
σχετικών παραστατικών προς την αρμόδια για την μισθοδο¬ 
σία οργανωτική μονάδα. 

• Η τήρηση των διαδικασιών γραμματειακής υποστήριξης 
της Ε/Β. 

• Η πρόβλεψη και φροντίδα για τον εφοδιασμό της Ε/Β με 
υλικά γραφείου, η συλλογή, ο έλεγχος και η αποστολή των πα¬ 
ραστατικών ανταποδοτικών τελών, τελών φωτισμού, τηλεφώ¬ 
νου, ύδρευσης κλπ. στην αρμόδια οργανωτική μονάδα. 

7.2 ΤΜΗΜΑ ΠΡΟΓΡΑΜΜΑΤΙΣΜΟΥ ΕΠΙΣΚΕΥΩΝ 

• Η εξειδίκευση της πολιτικής τεχνικής υποστήριξης και των 
μονίμων οδηγιών της ΔΤΥ στα δεδομένατης Επ. Βάσης. Η συ¬ 
γκέντρωση και πρώτη επεξεργασία των στοιχείων απόδοσης 
του έργου της στα πλαίσια των προαναφερθεισών οδηγιών. 

• Η επεξεργασία προτάσεων βελτίωσης της τεχνικής πολι¬ 
τικής και τροποποίησης των μονίμων οδηγιών της ΔΤΥ. 

• Η πρόβλεψη των ετησίων αναλώσεων ανταλλακτικών και 
υλικών. 

• Η τήρηση στοιχείων κόστους των επισκευών. 

7.2.1 ΓΡΑΦΕΙΟΑΠΟΘΗΚΗΣ 

• Η φροντίδα για την εκτέλεση των παραγγελιών που γίνο¬ 
νται από το Τμήμα Αγορών της Διεύθυνσης Προμηθειών και 
την τήρηση των διαδικασιών της τοπικής επιτροπής αγορών. 

• Η εισαγωγή των ανταλλακτικών και υλικών στην αποθήκη 
της Ε/Β και η χορήγησή τους. Η τήρηση και προώθηση των 
σχετικών παραστατικών. 

• Η φυσική τήρηση των αποθεμάτων, η τήρηση του αρχεί¬ 
ου διακίνησης και ύψους αποθεμάτων, η συμμετοχή στις τα¬ 
κτικές απογραφές και η διενέργεια εκτάκτων απογραφών. 

• Η καθαριότητα των χώρων της Αποθήκης και τήρηση των 
κανόνων ασφαλείας. 

7.3 ΥΠΟΔΙΕΥΘΥΝΣΗ ΑΜΑΞΟΠΟΙΕΙΟΥ ΚΑΙ ΕΓΚΑΤΑΣΤΑΣΕ¬ 
ΩΝ 

7.3.1 ΤΜΗΜΑ ΑΜΑΞΟΠΟΙΕΙΟΥ 

7.3.1.1 ΣΥΝΕΡΓΕΙΟ ΣΚΕΛΕΤΟΥ ΚΑΙ ΦΑΝΟΠΟΙΙΑΣ 

• Η αποξήλωση του οχήματος, η αποκατάσταση και αντι- 
σκωριακή προστασία του σκελετού. 

• Η μεταλλική επένδυση του σκελετού και οι συναφείς κα¬ 
τασκευές. 

• Η επισκευή των μεγάλων τρακαρισμάτων. 

• Η συνεργασία με το Τμήμα Προγραμματισμού επι¬ 
σκευών για την βελτίωση της οργάνωσης εργασίας του συ¬ 
νεργείου και την πρόβλεψη των ετησίων αναλώσεων. 

7.3.1.2 ΣΥΝΕΡΓΕΙΟ ΒΑΦΗΣ ΚΑΙ ΔΙΑΚΟΣΜΗΣΗΣ 

• Η βαφή του οχήματος και ο επανεξοπλισμός του αμαξώ¬ 
ματος (δάπεδα, παράθυρα, καθίσματα, προφίλ αλουμινίου, 
πόρτες, μηχανισμοί, πινακίδες κλπ.) 

• Η εκτέλεση των ξυλουργικών εργασιών, των εργασιώντα- 
πετσαρίας και η προετοιμασία των υλικών διακόσμησης. 

• Η τελική επιθεώρηση του οχήματος, ο μηχανικός έλεγχος 
και η ενημέρωση του Τμήματος Προγραμματισμού Επισκευ¬ 
ών για την ολοκλήρωση της επισκευής του λεωφορείου. 

• Η συνεργασία με το τμήμα Προγραμματισμού επισκευών 
για την βελτίωση της οργάνωσης εργασίας του συνεργείου 
και την πρόβλεψη των ετησίων αναλώσεων. 

7.3.2 ΤΜΗΜΑ ΥΛΙΚΟΥ ΘΕΣΗΣ 

• Η τήρηση και ενημέρωση του μητρώου υλικού θέσης του 

δικτύου. 

• Η κατασκευή και συντήρηση των στοιχείων του υλικού θέ¬ 
σης (σταθμαρχεία, στέγαστρα, στάσεις, μονάδες εξυπηρέτη¬ 
σης του προσωπικού κλπ). 

• Η συνεργασία με το τμήμα Προγραμματισμού Επισκευών 
για την βελτίωση της οργάνωσης εργασίας του συνεργείου 
και την πρόβλεψη των ετησίων αναλώσεων. 

ΠΑΡΑΤΗΡΗΣΗ: Στο βαθμό που ο ΟΑΣΑ θα αναλαμβάνει τις 
σχετικές δραστηριότητες το τμήμα θα συρρικνώνεται αναλό- 
γως ή και θα καταργηθεί. 

7.4. ΥΠΟΔΙΕΥΘΥΝΣΗ ΣΥΓΚΡΟΤΗΜΑΤΩΝ 

7.4.1 ΤΜΗΜΑ ΜΗΧΑΝΙΚΩΝ ΣΥΓΚΡΟΤΗΜΑΤΩΝ 

7.4.1.1 ΣΥΝΕΡΓΕΙΟ ΜΕΓΑΛΩΝ ΣΥΓΚΡΟΤΗΜΑΤΩΝ 

• Η επισκευή των μεγάλων συγκροτημάτων των λεωφορεί¬ 
ων (κινητήρας, κιβώτιο ταχυτήτων, διαφορικό, αντλίες καυσί¬ 
μου κ.λ.π). 

• Η διενέργεια των ελέγχων για την πληρότητα και αξιοπι¬ 
στία της Επισκευής. 

• Η συνεργασία με το Τμήμα Προγραμματισμού Επισκευών 
για την βελτίωση της οργάνωσης εργασίας του συνεργείου 
και την πρόβλεψη των ετησίων αναλώσεων. 

7.4.1.2 ΣΥΝΕΡΓΕΙΟ ΜΗΧΑΝΟΥΡΓΕΙΟΥ 

• Η εκτέλεση των εργασιών μηχανουργείου και εφαρμο- 
στηρίου. 

• Η επισκευή των μικρών συγκροτημάτων των λεωφορείων. 

• Η διενέργεια των ελέγχων για την πληρότητα και αξιοπι¬ 
στία της Επισκευής. 

• Η συνεργασία μετο Τμήμα Προγραμματισμού Επισκευών 
για την βελτίωση της οργάνωσης εργασίας του συνεργείου 
και την πρόβλεψη των ετησίων αναλώσεων. 

7.4.2 ΤΜΗΜΑ ΗΛΕΚΤΡΙΚΩΝ ΚΑΙ ΗΛΕΚΤΡΟΝΙΚΩΝ Ε¬ 
ΠΙΣΚΕΥΩΝ 

7.4.2.1 ΤΜΗΜΑ ΗΛΕΚΤΡΙΚΩΝ ΕΠΙΣΚΕΥΩΝ. 

• Η επισκευή όλων των ηλεκτρικών συγκροτημάτων των λε¬ 
ωφορείων. 

• Η διενέργεια των ελέγχων για την πληρότητα και αξιοπι¬ 
στία της Επισκευής. 


• Η συνεργασία μετο Τμήμα Προγραμματισμού Επισκευών 
για την βελτίωση της οργάνωσης εργασίας του συνεργείου 
και την πρόβλεψη των ετησίων αναλώσεων. 

7.4.2.2 ΣΥΝΕΡΓΕΙΟ ΗΛΕΚΤΡΟΝΙΚΩΝ ΕΠΙΣΚΕΥΩΝ 

• Η επισκευή όλων των ηλεκτρονικών συγκροτημάτων των 
λεωφορείων. 

• Η διενέργεια των ελέγχων για την πληρότητα και αξιοπι¬ 
στία της Επισκευής. 

• Η συνεργασίαμετοΤμήμαΠρογραμματισμού Επισκευών 
για την βελτίωση της οργάνωσης εργασίας του συνεργείου 
και την πρόβλεψη των ετησίων αναλώσεων. 

8. ΔΙΕΥΘΥΝΣΗ ΑΜΑΞΟΣΤΑΣΙΟΥ (Α/Σ) 

8.1 ΤΜΗΜΑ ΔΙΟΙΚΗΤΙΚΗΣ ΥΠΟΣΤΗΡΙΞΗΣ 

• Η παρακολούθηση της τήρησης των διατάξεων του Γενι¬ 
κού Κανονισμού Προσωπικού, του Υπηρεσιακού Οργανι¬ 
σμού, του Κανονισμού Ωρών Εργασίας και Ανάπαυσης και γε¬ 
νικά των Κανονιστικών Αποφάσεων της Διοίκησης και της Ερ¬ 
γατικής Νομοθεσίας. 

• Ο προγραμματισμός εργασίας και αδειών του προσωπι¬ 
κού του Α/Σ σε συνεργασία με τους Προϊσταμένους των διοι¬ 
κητικών ενοτήτων. Ο έλεγχος των παρουσιών, των ασθενειών 
και της τήρησης των προγραμμάτων χορήγησης αδειών. Η 
καταγραφή της εργασιακής εικόνας του προσωπικού και η 
προώθηση των σχετικών παραστατικών προς τη ν αρμόδια για 
την μισθοδοσία οργανωτική μονάδα. 

• Η τήρηση των διαδικασιών γραμματειακής υποστήριξης 
του Α/Σ. 

• Η πρόβλεψη και φροντίδα για τον εφοδιασμό του Α/Σ με 
υλικά γραφείου, η συλλογή ο έλεγχος και η αποστολή των πα¬ 
ραστατικών ανταποδοτικών τελών, τελών φωτισμού, τηλεφώ¬ 
νου, ύδρευσης κλπ. στην αρμόδια οργανωτική μονάδα. Η τή¬ 
ρηση αρχείου επίπλων, σκευών και εξοπλισμού γραφείου. 

• Η τήρηση των διαδικασιών ταμείου του Α/Σ. 

8.2 ΥΠΟΔΙΕΥΘΥΝΣΗ ΚΙΝΗΣΗΣ 

8.2.1 ΤΜΗΜΑ ΠΡΟΓΡΑΜΜΑΤΙΣΜΟΥ 

• Ο προγραμματισμός εργασίας των οδηγών και των λεω¬ 
φορείων (επάνδρωση βαρδιών) στα πλαίσια των μονίμων ο¬ 
δηγιών της ΔΕΔ. 

• Ο προγραμματισμός των αδειών των οδηγών σε συνερ¬ 
γασία με το Τμήμα Διοικητικής Υποστήριξης. 

• Η υποβολή εισηγήσεων για τροποποίηση της δρομολό¬ 
γησης και των μονίμων οδηγιών της ΔΕΔ. 

8.2.2 ΤΜΗΜΑ ΕΛΕΓΧΟΥ 

• Ο εφοδιασμός των οδηγιών με το πρόγραμμα εργασίας 
τους και η αντικατάστασή τους σε περίπτωση ασθενειών ή ε¬ 
κτάκτων απουσιών. 

• Ο έλεγχος της συμπεριφοράς και της εμφάνισης των ο¬ 
δηγών, της εμφάνισης των λεωφορείων και της πληρότητάς 
τους σε πυροσβεστήρες, φάρμακα, πινακίδες προορισμού 
κλπ. 

• Ο έλεγχος διακοπής της κυκλοφορίας των λεωφορείων 
λόγω βλάβης. 

• Η σύνταξη των ημερησίων απολογιστικών δελτίων και η ε¬ 
νημέρωση της ΔΕΔ. 

8.3 ΥΠΟΔΙΕΥΘΥΝΣΗ ΤΕΧΝΙΚΗΣ ΥΠΟΣΤΗΡΙΞΗΣ 

8.3.1 ΤΜΗΜΑ ΠΡΟΓΡΑΜΜΑΤΙΣΜΟΥ ΣΥΝΤΗΡΗΣΗΣ 

• Η εξειδίκευση της πολιτικής τεχνικής υποστήριξης του 
στόλου και των μονίμων οδηγιών της ΔΤΥ στις ιδιαιτερότητες 
του Α/Σ. Η συγκέντρωση και πρώτη επεξεργασία των στοιχεί¬ 
ων απόδοσης του έργου της τεχνικής υποστήριξης στα πλαί¬ 
σια των προαναφερθεισών οδηγιών. 

• Η επεξεργασία προτάσεων βελτίωσης της παρεχόμενης 
τεχνικής υποστήριξης και τροποποίησης της ισχύουσας πολι¬ 
τικής και των ισχυουσών μονίμων οδηγιών. 

• Η σύνταξη των προγραμμάτων προληπτικής συντήρησης 

και αντικατάστασης μηχανισμών. Η παρακολούθηση της ε¬ 
φαρμογής τους. 

• Η επεξεργασία των προβλέψεων των αναλώσεων ανταλ¬ 
λακτικών και υλικών. 

• Η συντήρηση των εγκαταστάσεων και του εξοπλισμού 
του Α/Σ. 

• Η συνεργασία με το Τμήμα Διοικητικής Υποστήριξης για 
τον προγραμματισμό εργασίας του προσωπικού του Τμήμα¬ 
τος. 

8.3.1.1 ΓΡΑΦΕΙΟΑΠΟΘΗΚΗΣ 

• Η φροντίδα για την εκτέλεση των παραγγελιών που γίνο¬ 
νται από το Τμήμα Αγορών της Διεύθυνσης Προμηθειών και 
την τήρηση των διαδικασιών της τοπικής επιτροπής αγορών. 

• Η εισαγωγή των ανταλλακτικών και υλικών στην αποθήκη 
του Α/Σ και η χορήγησή τους. Η τήρηση και προώθηση των 
σχετικών παραστατικών. 

• Η φυσική τήρηση των αποθεμάτων, η τήρηση του αρχεί¬ 
ου διακίνησης και ύψους αποθεμάτων, η συμμετοχή στις τα¬ 
κτικές απογραφές και η διενέργεια εκτάκτων απογραφών. 

• Η καθαριότητα των χώρων της Αποθήκης και τήρηση των 
κανόνων ασφάλειας. 

8.3.2 ΤΜΗΜΑ ΣΥΝΤΗΡΗΣΗΣ ΚΑΙ ΕΠΙΣΚΕΥΩΝ 

8.3.2.1 ΣΥΝΕΡΓΕΙΟ ΕΠΙΣΚΕΥΩΝ 

• Η αποκατάσταση των μηχανικών βλαβών των οχημάτων ε¬ 
ντός ή εκτός του Α/Σ 

• Η καθοδήγηση των οδηγών στις περιπτώσεις βλάβης ε¬ 
κτός Α/Σ, κατά την εκτέλεση του συγκοινωνιακού έργου. 

• Η επισκευή των ελαστικών 

• Η παράδοση του προδιαγεγραμμένου αριθμού οχημάτων 
στην Υποδιεύθυνση Κίνησης, μέσα στα προδιαγεγραμμένα 
πλαίσια ασφάλειας και αξιοπιστίας λειτουργίας. Η γνώση ανά 
πάσα στιγμή, της κατάστασης των οχημάτων του στόλου (σε 
διαθεσιμότητα λειτουργίας, σε βλάβη, σε προληπτική συντή¬ 
ρησης, κλπ) και η διαρκής ενημέρωση της Υποδιεύθυνσης Κί¬ 
νησης. 

• Ο εφοδιασμός των οχημάτων με καύσιμα και η διοίκηση 
των ομάδων χορηγητών καυσίμου. 

• Η ασφαλής στάθμευση των οχημάτων εντός του Α/Σ. Η 
μετακίνησή τους από και προς τα συνεργεία. Η διοίκηση των 
ομάδων ελιγμοδηγών και η διάθεσή τους καθημερινά και κα¬ 
τά βάρδια, κατά τις πάγιες ή έκτακτες ανάγκες. 

• Το εξωτερικό πλύσιμο των λεωφορείων του στόλου. 

• Η εφαρμογή των προγραμμάτων νυχτερινής επιθεώρη¬ 
σης των οχημάτων και αντικατάστασης των μηχανισμών και 
συγκροτημάτων τους, σύμφωνα με τα προγράμματα του τμή¬ 
ματος Προγραμματισμού Συντήρησης. 

• Η συνεργασία με το Τμήμα Προγραμματισμού Συντήρη¬ 
σης για την βελτίωση της οργάνωσης της εργασίας του τμή¬ 
ματος και την πρόβλεψη των ετησίων αναλώσεων. 

• Η συνεργασία με το τμήμα Διοικητικής Υποστήριξης του 
Α/Σ, για την κατάρτιση των προγραμμάτων εργασίας του προ¬ 
σωπικού του συνεργείου. 

• Η φύλαξη των χώρων του Α/Σ 

8.3.2.2 ΣΥΝΕΡΓΕΙΟ ΠΡΟΛΗΠΤΙΚΗΣ ΣΥΝΤΗΡΗΣΗ 

• Η εφαρμογή των προγραμμάτων προληπτικής συντήρη¬ 
σης, λίπανσης και πλύσης των λεωφορείων, σύμφωνα με τα 
προγράμματα του Τμήματος Προγραμματισμού Συντήρησης 
του Α/Σ και ο απαραίτητος εσωτερικός καθαρισμός των οχη¬ 
μάτων της προληπτικής. 

• Η συνεργασία με το Τμήμα Προγραμματισμού Συντήρη¬ 
σης, για την βελτίωση της οργάνωσης εργασίας του τμήμα¬ 
τος και την πρόβλεψη των ετησίων αναλώσεων. 

• Η συνεργασία με το τμήμα Διοικητικής Υποστήριξης του 
Α/Σ, για την κατάρτιση των προγραμμάτων εργασίας του προ¬ 
σωπικού του συνεργείου. 


8.3.3.3 ΣΥΝΕΡΓΕΙΟ ΑΜΑΞΩΜΑΤΩΝ 

• Η εκτέλεση των εργασιών αμαξοποιείου (φανοποιία, βα- 
φή, διακόσμηση κλπ.) σύμφωνα με τα προγράμματα του Τμή¬ 
ματος Προγραμματισμού Συντήρησης και τις ανάγκες των 
τμημάτων Επισκευών και Προληπτικής. 

• Η αποκατάσταση των τρακαρισμάτων μικρής έκτασης. 

• Η συνεργασία με το Τμήμα Προγραμματισμού Συντήρη¬ 
σης για την βελτίωση της οργάνωσης εργασίας του τμήματος 
και την πρόβλεψη των ετησίων αναλώσεων. 

• Η συνεργασία με το τμήμα Διοικητικής Υποστήριξης του 
Α/Σ, για την κατάρτιση των προγραμμάτων εργασίας του προ¬ 
σωπικού του συνεργείου. 

8.3.3.4 ΣΥΝΕΡΓΕΙΟ ΗΛΕΚΤΡΟΛΟΓΕΙΟΥ 

• Η επισκευή των ηλεκτρικών συγκροτημάτων και μηχανι¬ 
σμών 

• Η συνεργασία με το Τμήμα Προγραμματισμού Συντήρη¬ 
σης για την βελτίωση της οργάνωσης εργασίας του τμήματος 
και την πρόβλεψη των ετησίων αναλώσεων. 

• Η συνεργασία με το τμήμα Διοικητικής Υποστήριξης του 
Α/Σ, για την κατάρτιση των προγραμμάτων εργασίας του προ¬ 
σωπικού του συνεργείου. 

8.3.3.5 ΣΥΝΕΡΓΕΙΟ ΜΗΧΑΝΟΥΡΓΕΙΟΥ 

• Η εκτέλεση των απαραίτητων μηχανουργικών εργασιών 
και των εργασιών εφαρμοστού. 

• Η συνεργασία με το Τμήμα Προγραμματισμού Συντήρη¬ 
σης για την βελτίωση της οργάνωσης της εργασίας του τμή¬ 
ματος και την πρόβλεψη των ετησίων αναλώσεων. 

• Η συνεργασία με το τμήμα Διοικητικής Υποστήριξης του 
Α/Σ, για την κατάρτιση των προγραμμάτων εργασίας του προ¬ 
σωπικού του συνεργείου. 

8.3.3.6 ΣΥΝΕΡΓΕΙΟ ΜΗΧΑΝΙΚΩΝ ΜΕΡΩΝ 

• Η επισκευή των συγκροτημάτων και μηχανισμών, κινητή¬ 
ρων, κιβωτίων ταχυτήτων, διαφορικών, λοιπών συγκροτημά¬ 
των μηχανικών και αέρος (πλην των ηλεκτρικών και ηλεκτρο¬ 
νικών) σύμφωνα με τα προγράμματα του Τμήματος Προ¬ 
γραμματισμού Συντήρησης και τις ανάγκες των τμημάτων 
Επισκευών και Προληπτικής. 

• Η συνεργασία με το Τμήμα Προγραμματισμού Συντήρη¬ 
σης για την βελτίωση της οργάνωσης εργασίας του τμήματος 
και την πρόβλεψη των ετήσιων αναλώσεων. 

• Η συνεργασία με το τμήμα Διοικητικής Υποστήριξης του 
Α/Σ, για την κατάρτιση των προγραμμάτων εργασίας του προ¬ 
σωπικού του συνεργείου. 

ΠΑΡΑΤΗΡΗΣΗ: Στο Α/Σ του Μπραχαμίου λόγω μικρού με¬ 
γέθους α) τα τμήματα υπάγονται απ' ευθείας στον Διευθυντή 
του Α/Σ χωρίς την ύπαρξη υποδιευθυντών, 

β) από τους προϊσταμένους συνεργείου υφίστανται ο Προϊ¬ 
στάμενος του συνεργείου επισκευών και ο Προϊστάμενος Α¬ 
μαξοποιείου κατά την πρωινή βάρδια. 

9. ΔΙΕΥΘΥΝΣΗ ΝΟΜΙΚΗΣ ΥΠΟΣΤΗΡΙΞΗΣ 

• Η υπεράσπιση της Εταιρείας ενώπιον κάθε Δικαστηρίου 
και κάθε Δημόσιας Αρχής. 

• Η εισήγηση για την υλοποίηση των δικαστικών αποφάσε¬ 
ων ή εξωδίκων συμβιβασμών. 

• Ο έλεγχος των φακέλων της ασφαλιστικής εταιρείας, ως 
προς την υπαιτιότητα ή μη των οδηγών των λεωφορείων και η 
δικαστική υπεράσπιση της Εταιρείας ενώπιον παντός Δικα¬ 
στηρίου, κατά αγωγώντρίτων κατά της Εταιρείας, ως και των 
αγωγών της Εταιρείας κατά τρίτων, για ζημιές που προκάλε- 
σαν τρίτοι στα λεωφορεία. 

• Η επιμέλεια για την είσπραξη απαιτήσεων από τρίτους, α¬ 
πό δικαστικές αποφάσεις ή εξώδικα (με συμβιβασμό), για ζη¬ 
μιές που προκάλεσαν στα λεωφορεία και η απόδοση χρημά¬ 
των στην αρμόδια υπηρεσία της Εταιρείας. 

• Οι δηλώσεις τρίτων επί κατασχετηρίων εις χείρας της Ε¬ 
ταιρείας. 

• Η υποβολή μηνύσεων κατά τρίτων και η παράσταση ενώ¬ 
πιον των Ποινικών Δικαστηρίων. 

• Η πλήρης δικαστική κάλυψη ενώπιον παντός αρμοδίου Δι¬ 
καστηρίου και παντός βαθμού, επί αγωγώντρίτων κατάτης Ε¬ 
ταιρείας (εργατικών ή μη) και η υποστήριξη κάθε αγωγής της 
Εταιρείας κατά τρίτων από οποιαδήποτε αιτία. 

• Η ερμηνεία των διαφόρων νόμων και η παροχή γνωμοδο¬ 
τήσεων προς τη Διοίκηση και τις μονάδες της Εταιρείας, για 
θέματα νομικού περιεχομένου. 

• Η παροχή νομικών πληροφοριών στη Διοίκηση και τις δι¬ 
οικητικές ενότητες της Εταιρείας. 

• Ο έλεγχος τίτλων κυριότητος σε περίπτωση αγοράς ακι¬ 
νήτων από την Εταιρεία και η παράσταση κατά την υπογραφή 
των συμβολαίων ή η απλή παράσταση σε περίπτωση πώλησης 
ακινήτου της Εταιρείας σε τρίτους. 

• Ο έλεγχος των όρων κάθε είδους διακηρύξεων διαγωνι¬ 
σμών προμηθειών. 

• Ο έλεγχος των συμβάσεων που συνάπτονται μεταξύ Ε¬ 
ταιρείας και τρίτων και η παροχή βοήθειας για την κατάρτιση 
αυτών. 

• Η καταγγελία των συμβάσεων εργασίας του προσωπικού 
της Εταιρείας και η κατάρτιση των συμβάσεων πρόσληψης 
προσωπικού, αν κρίνεται, προς τούτο, απαραίτητη η συνδρο¬ 
μή Δικηγόρου της Εταιρείας. 

Για την υποστήριξη του έργου της Διεύθυνσης, ασχολείται 
το απαραίτητο προσωπικό, στις αρμοδιότητες του οποίου ε¬ 
ντάσσονται: 

• Η εξασφάλιση των προϋποθέσεων για την ομαλή λει¬ 
τουργία της Διεύθυνσης. 

• Η παροχή οιασδήποτε πληροφορίας σχετικής με τις χει- 
ριζόμενες από τους Δικηγόρους της Εταιρείας υποθέσεις. 

• Η επιμέλεια συλλογής και ο έλεγχος κάθε στοιχείου, που 
είναι απαραίτητο, για την υποστήριξη αστικών και ποινικών υ¬ 
ποθέσεων της Εταιρείας. 

• Ο προγραμματισμός για τον εφοδιασμό της Διεύθυνσης 
με τα απαραίτητα είδη λειτουργίας (γραφική ύλη - έντυπα 
κ.λ.π) 

• Η εν γένει γραμματειακή υποστήριξη της Διεύθυνσης. 

10. ΥΠΗΡΕΣΙΑ ΠΡΟΣΤΑΣΙΑΣ ΚΑΙ ΠΡΟΛΗΨΗΣ 

Η Υπηρεσία Προστασίας και Πρόληψης (ΥΠΠ- ΕΘΕΛ ΑΕ) 
των επαγγελματικών κινδύνων για την Υγεία και Ασφάλεια των 
εργαζομένων, συγκεντρώνει όλες τις δραστηριότητες και αρ¬ 
μοδιότητες, που προκύπτουν από την υποχρέωση εφαρμο¬ 
γής του Ν. 1568/85, του Π.Δ. 17/96, του Π.Δ. 95/99 και όλης 
της σχετικής με την Υγιεινή και Ασφάλεια των εργαζομένων 
νομοθεσίας. 

Σύμφωνα με τις προβλέψεις της σχετικής νομοθεσίας και σε 
εφαρμογή - ειδικότερα- των διατάξεων του Π .Δ. 95/99 (άρθρο 
3 και 4) με απόφαση του Διευθύνοντος Συμβούλου ορίζονται 
δύο επιστημονικοί υπεύθυνοι. 

- ένας γιατρός εργασίας για τα θέματα υγείας και 

- ένας τεχνικός ασφάλειας για τα θέματα ασφάλειας με τις 
προϋποθέσεις και τις αρμοδιότητες που προβλέπονται στην 
συγκεκριμένη νομοθεσία. 

Ειδικότερα στις αρμοδιότητες της ΥΠΠ εντάσσονται: 

• Η παροχή συμβουλών σε θέματα σχεδιασμού, προγραμ¬ 
ματισμού, κατασκευής και συντήρησης των εγκαταστάσεων, 
εισαγωγής νέων παραγωγικών διαδικασιών, εισαγωγής και 
χρήσης υλών, προμήθειας μέσων και εξοπλισμού, επιλογής και 
ελέγχου της αποτελεσματικότητας των ατομικών μέσων προ¬ 
στασίας, καθώς και της διαμόρφωσης και διευθέτησης της πα¬ 
ραγωγικής διαδικασίας σύμφωνα με τους κανόνες υγιεινής α¬ 
σφάλειας της εργασίας. 

• Ο έλεγχος της ασφάλειας των εγκαταστάσεων και των τε¬ 
χνικών μέσων πριν από τη λειτουργία τους, καθώς και των πα¬ 
ραγωγικών διαδικασιών και μεθόδων εργασίας, πριν από την 
εφαρμογή τους. 


• Η επίβλεψη της εφαρμογής των μέτρων υγιεινής και α¬ 
σφάλειας της εργασίας και πρόληψης των ατυχημάτων και η 
σχετική ενημέρωση των αρμοδίων προϊσταμένων ή της Διοί¬ 
κησης. 

• Η παροχή συμβουλών σε θέματα φυσιολογίας και ψυχο¬ 
λογίας της εργασίας, εργονομίας και υγιεινής της εργασίας. 

• Η παροχή συμβουλών σε θέματα αρχικής τοποθέτησης 
και αλλαγής θέσης εργασίας για λόγους υγείας, προσωρινά ή 
μόνιμα, καθώς και ένταξης και επανένταξης μειονεκτούντων 
ατόμων στην παραγωγική διαδικασία. 

• Η εκπόνηση της γραπτής εκτίμησης των επαγγελματικών 
κινδύνων στους οποίους εκτίθενται οι εργαζόμενοι σύμφωνα 
με τα προβλεπόμενα στο Π ,Δ. 17/96 

• Η οργάνωση και επίβλεψη του συστήματος παροχής πρώ¬ 
των βοηθειών 

• Η Υπηρεσία στα πλαίσια των παραπάνω αρμοδιοτήτων: 

- Προβαίνει στους προσήκοντες ελέγχους και επιθεωρή¬ 
σεις, διεξάγει προληπτικές εξετάσεις, εκτελεί μετρήσεις και 
επιδημιολογικές έρευνες, επεξεργάζεται και τηρεί τα απαι- 
τούμενα αρχεία, εξασφαλίζοντας το ιατρικό απόρρητο όπου 
αυτό επιβάλλεται από την κείμενη νομοθεσία. 

- Εισηγείται για την προμήθεια του απαιτούμενου εξοπλι¬ 
σμού (όργανα μετρήσεων, κινητές μονάδες, κλπ.) και μεριμνά 
για την φύλαξη, συντήρησή του και καλή χρήση του. 

- Ορίζει, για κάθε γιατρό εργασίας και τεχνικό ασφαλείας 
την ιδιαίτερη περιοχή ευθύνης, σύμφωνα μετά οριζόμενα και 
από την κείμενη νομοθεσία. 

- Υποβάλλει στην Διοίκηση προγράμματα δράσης (μακρο¬ 
πρόθεσμα και βραχυπρόθεσμα) στα πλαίσια του επιχειρησια¬ 
κού προγραμματισμού. 

Για την υποστήριξη του έργου των γιατρών εργασίας και 
των τεχνικών ασφάλειας στην ΥΠΠ, απασχολείται το απαραί¬ 
τητο προσωπικό, μετά από σχετική εισήγηση των επιστημονι¬ 
κών υπευθύνων, στις αρμοδιότητες του οποίου εντάσσονται: 

• Η διενέργεια μετρήσεων, η φύλαξη και συντήρηση των 
οργάνων, η φύλαξη και η συντήρηση των κινητών μονάδων. 

• Η γραμματειακή υποστήριξη, με τη συλλογή, καταγραφή 
και επεξεργασία των στοιχείων, την τήρηση και ενημέρωση 
των ατομικών ιατρικών φακέλων, τη δακτυλογράφηση και α¬ 
ναπαραγωγή εισηγήσεων, φυλλαδίων κλπ., την δημιουργία 
και επιμέλεια βιβλιοθήκης με βιβλία και περιοδικά ιατρικής 
της εργασίας, βιομηχανικής υγιεινής, εργονομίας κλπ., την 
τήρηση της αλληλογραφίας και την προετοιμασία των συσκέ¬ 
ψεων των γιατρών εργασίας και τεχνικών ασφαλείας, και των 
ολομελειών. 

• Η παροχή των πρώτων βοηθειών στους χώρους εργασίας 
της Εταιρείας και η συμβολή στο προληπτικό και περιοδικό έ¬ 
λεγχο της υγείας των εργαζομένων. 

11. ΣΩΜΑ ΕΠΙΘΕΩΡΗΤΩΝ 

• Η διενέργεια τακτικών και εκτάκτων οικονομικών και δια¬ 
χειριστικών ελέγχων 

• Η πληροφόρηση της Διοίκησης επί του αποτελέσματος 
των διενεργούμενων ελέγχων. 

12. ΓΡΑΜΜΑΤΕΙΑ ΤΗΣ ΔΙΟΙΚΗΣΗΣ 

Στις ειδικές αρμοδιότητες της Γραμματείας εντάσσονται 
ενδεικτικά: 

• Η σύνταξη της ημερήσιας διάταξης των συνεδριάσεων 
του Δ.Σ και η μέριμνα για την αποστολή στα μέλη του και την 
έγκαιρη ενημέρωσή τους. 

• Η τήρηση των πρακτικών των συνεδριάσεων του Δ.Σ και 
αρχείου πρακτικών και αποφάσεων. 

• Η επιμέλεια της καταχώρησης των πρακτικών στο βιβλίο 
πρακτικών του Δ.Σ και η φροντίδα για την υπογραφή αυτών. 

• Η κοινοποίηση των αποφάσεων του Δ.Σ προς τις οργανω¬ 
τικές μονάδες. 

• Η προετοιμασία της σύγκλησης της Γενικής Συνέλευσης 
των Μετόχων και η κοινοποίηση των αποφάσεώντης. 

• Η γραμματειακή υποστήριξη των μελών της Διοίκησης. 

• Η μέριμνα για το διακανονισμό συσκέψεων και ακροάσε¬ 
ων των μελών της Διοίκησης. 

• Ο χειρισμός κάθε θέματος που αφορά τη ν Διοίκηση της Ε¬ 
ταιρείας. 

• Η συστηματική παρακολούθηση του τύπου και η ενημέ¬ 
ρωση των αρμοδίων υπηρεσιών και των ενδιαφερομένων. 

• Η σύνταξη απαντήσεων επί σχολίων, επιστολών γενικού 
περιεχομένου και δημοσιευμάτων στο τύπο, σε συνεργασία 
με τις καθ’ ύλην αρμόδιες οργανωτικές μονάδες. 

• Η σύνταξη και διοχέτευση στον τύπο και γενικά στα μέσα 
ενημέρωσης ειδήσεων σχετικά με την εταιρεία και την προβο¬ 
λή των δραστηριοτήτων της. 

• Η οργάνωση εκδηλώσεων που αποσκοπούν στην ενημέ¬ 
ρωση των εκπροσώπων του τύπου. 

• Η τήρηση καταστάσεων εθιμοτυπίας. 

ΚΕΦΑΛΑΙΟ III 
ΛΟΙΠΕΣ ΡΥΘΜΙΣΕΙΣ 
Αρθρο 6 

Ιεραρχικές βαθμίδες 

Οι ιεραρχικές βαθμίδες ανά κατηγορία προσωπικού είναι: 

Α. ΚΑΤΗΓΟΡΙΑ ΠΡΟΣΩΠΙΚΟΥ ΚΙΝΗΣΗΣ 

• Σταθμάρχης 

• Επόπτης 

• Τμηματάρχης (Υποδιευθύνσεων Κίνησης Α/Σ) 

Για την κατάληψη θέσεως Σταθμάρχη απαιτούνται: 

• Τέσσερα χρόνια υπηρεσίας ως οδηγός για τους αποφοί¬ 
τους Δ.Ε. 

• Έξι χρόνια υπηρεσίας ως οδηγός για τους αποφοίτους 
Υ.Ε. 

Γ ια την κατάληψη θέσεως Επόπτη απαιτούνται: 

• Τρία χρόνια υπηρεσίας ως Σταθμάρχης για τους αποφοί¬ 
τους Δ.Ε. 

Γ ια την κάλυψη θέσεως Τμηματάρχη 

• Δύο χρόνια υπηρεσίας ως Επόπτης για τους αποφοίτους 
Δ.Ε 

Β. ΚΑΤΗΓΟΡΙΑ ΤΕΧΝΙΚΟΥ ΠΡΟΣΩΠΙΚΟΥ 

• Υπεύθυνος Συνεργείου 

• Προϊστάμενος Τμήματος 

Γιατην κατάληψη θέσεως υπευθύνου Συνεργείου απαιτού¬ 
νται: 

• Τέσσερα χρόνια υπηρεσίας ως τεχνίτη για τους αποφοί¬ 
τους Δ.Ε. 

• Έξι χρόνια υπηρεσίας ως τεχνίτη για τους αποφοίτους 
Υ.Ε. 

Για την κατάληψη θέσεως προϊσταμένου Τμήματος απαι¬ 
τούνται: 

• Τρία χρόνια υπηρεσίας ως υπεύθυνος Συνεργείου για 
τους αποφοίτους Δ.Ε 

Γ. ΚΑΤΗΓΟΡΙΑ ΔΙΟΙΚΗΤΙΚΟΥ ΠΡΟΣΩΠΙΚΟΥ 

• Προϊστάμενος Τμήματος 

• Προϊστάμενος Υποδιεύθυνσης 

• Προϊστάμενος Διεύθυνσης 

Γ ια την κατάληψη θέσεως προϊσταμένου τμήματος απαι¬ 
τούνται: 

• Δύο χρόνια υπηρεσίας για τους αποφοίτους Π.Ε. 

• Τρία χρόνια υπηρεσίας για τους αποφοίτους Τ.Ε. 

• Τέσσερα χρόνια υπηρεσίας για τους αποφοίτους Δ.Ε. 

Γ ιατην κατάληψη θέσεως Προϊσταμένου Υποδιεύθυνσης α¬ 
παιτούνται: 


• Τρία χρόνια υπηρεσίας ως Προϊστάμενος Τμήματος για 
τους Π.Ε. και Τ.Ε. 

Για την κατάληψη θέσεως Προϊσταμένου Διεύθυνσης απαι¬ 
τούνται: 

• Τρία χρόνια υπηρεσίας ως Προϊστάμενος Τμήματος για 
τους Π.Ε. και Τ.Ε. 

Δ. Η θέση εργασίας του υπευθύνου Αποθήκης δεν συνιστά 
ιεραρχική βαθμίδα, η ανάθεση καθηκόντων διενεργείται με α¬ 
πόφαση του Διευθύνοντος Συμβούλου και εξομοιούται ως 
προς το επίδομα αυξημένης ευθύνης με την θέση του υπευ¬ 
θύνου Συνεργείου του Τεχνικού Προσωπικού. 

Άρθρο 7 

Οργανικές θέσεις 

Οι οργανικές θέσεις ορίζονται ως ακολούθως κατά κατηγο¬ 
ρία προσωπικού: 

1. ΔΙΟΙΚΗΤΙΚΟ ΠΡΟΣΩΠΙΚΟ - 233- 

• Έμμισθοι Δικηγόροι - 5- 

• Πτυχιούχοι ή Διπλωματούχοι Π.Ε.- 68- 

• Πτυχιούχοι Τ.Ε.- 30 - 

• Απόφοιτοι Δ. Ε.-130- 

2. ΒΟΗΘΗΤΙΚΟ ΠΡΟΣΩΠΙΚΟ - 208- 

3. ΤΕΧΝΙΚΟ ΠΡΟΣΩΠΙΚΟ - 850- 

4. ΠΡΟΣΩΠΙΚΟ ΚΙΝΗΣΗΣ -5311- 

• Οδηγοί - 4840- 

• Επόπτες - Σταθμάρχες - 280- 

• Ελεγκτές Κομίστρου- Πωλητές -194- Σ Υ Ν Ο Λ Ο 6602 

Ο αριθμός των οδηγών μεταβάλλεται με τον αριθμό των λε¬ 
ωφορείων σε κίνηση κατά τις ώρες αιχμής με την σχέση 1,45 
οδηγοί ανά βάρδια. 

Η κατανομή των οργανικών θέσεων ανά Οργανωτική Μονά¬ 
δα και Διοικητική Ενότητα γίνεται με απόφαση του Διευθύνο- 
ντος Συμβούλου. 

Άρθρο 8 
Τροποποίηση 

Ο παρών Οργανισμός τροποποιείται με απόφαση του Υ¬ 
πουργού Μεταφορών και Επικοινωνιών μετά από απόφαση 
του Διοικητικού Συμβουλίου της Εταιρείας και εισήγηση του 
Ο.Α.Σ.Α 

Αρθρο 9 

Τελικές Ρυθμίσεις 

1. Το προσωπικό που για λόγους υγείας επιβάλλεται η αλ¬ 
λαγή θέση εργασίας του μετατάσσεται προσωρινά σε άλλη 
κατηγορία προσωπικού με τη σύσταση προσωποπαγούς θέ¬ 
σης εργασίας. Εάν η ως άνω αλλαγή θέσης εργασίας κρίνεται 
οριστικά επιβεβλημένη μετατάσσεται σε κενή οργανική θέση 
άλλης κατηγορίας σύμφωνα με τα τυπικά του προσόντα. Εάν 
δεν υφίσταται κενή οργανική θέση μετατάσσεται με τη σύ¬ 
σταση προσωποπαγούς θέσης. 

2. Κατά την διαδικασία ένταξης του προσωπικού είναι δυνα¬ 
τόν να πληρωθούν κενές οργανικές θέσεις με εσωτερικές με¬ 
τατάξεις. 

Η απόφαση να δημοσιευθεί στην Εφημερίδα της Κυβερνή- 
σεως. 

Αθήνα, 30 Σεπτεμβρίου 1999 

Ο ΥΠΟΥΡΓΟΣ 

ΑΝ.ΜΑΝΤΕΛΗΣ 

